Obecné zastupiteľstvo Obce Hoste na základe Ústavy Slovenskej republiky ako aj na základe § 6 ods.1 zákona č. 369/1990 Zb. o obecnom zriadení v znení neskorších predpisov a podľa § 3 ods. 6), § 4 ods. 5), § 5 a § 6 ods. 3) zákona č. 282/2002 Z.z., ktorým sa upravujú niektoré podmienky držania psov vydáva toto všeobecne záväzné nariadenie, ktorým sa upravujú niektoré podmienky držania psov na území Obce Hoste (ďalej len „VZN“):
V Š E O B E C N É     Z Á V A Z N É    N A R I A D E N I E

č. 2 / 2016

ktorým sa upravujú niektoré podmienky držania psov
na území Obce  Hoste
[image: image1.jpg]



Schválené: Obecným zastupiteľstvom v Hoste, dňa: 6.12.2016


Vyvesené na úradnej tabuli dňa: 16.11.2016





Účinnosť odo dňa: 1.1.2017






Čl. 1
Úvodné ustanovenie
(1) Účelom tohto VZN je úprava niektorých podmienok držania psov na území Obce Hoste (ďalej len „obec“).
Čl. 2
Základné ustanovenia
(1) Práva a povinnosti fyzických osôb pri držaní psov sú upravené zákonom č. 282/2002 Z.z., ktorým sa upravujú niektoré podmienky držania psov v znení neskorších predpisov (ďalej len „zákon“).

(2) VZN sa nevzťahuje na služobných psov, používaných podľa osobitných predpisov.
 (§ 1 ods. 2 zákona o držaní psov).

(3) Na území obce možno držať psov pri dodržaní všeobecne záväzných hygienických, veterinárnych, stavebných podmienok a pri súčasnom dodržaní predpisov v zmysle platnej legislatívy o ochrane zdravia ľudí, o ochrane životného prostredia, o ochrane zvierat a za podmienok dodržania všetkých ustanovení tohto VZN.
(4) Na území Obce Hoste je zakázané držať psov v domoch, budovách a na pozemkoch, ktoré nie sú trvalo obývané.

(5) Držaním psov na území obce nesmie byť porušovaný obzvlášť zákon o veterinárnej starostlivosti (zákon č.39/2007 Z.z.) ako aj zásady týkajúce sa občianskeho spolužitia podľa Občianskeho zákonníka (zákon č. 40/1964 Zb.).

Čl. 3 

Evidencia psov
(1) Práva a povinnosti fyzických osôb ohľadne evidencie psov upravuje § 3 zákona.
(2) Každý pes držaný nepretržite viac ako 90 dní na území obce podlieha evidencii psov (ďalej len "evidencia"). Držiteľ psa je povinný prihlásiť psa do evidencie v lehote do 30 dní od uplynutia posledného dňa lehoty uvedenej v prvej vete v mieste, kde sa pes v danom roku prevažne nachádza.

(3) Evidenciu psov na území obce vedie Obecný úrad v Hoste, ktorý vydá držiteľovi psa zapísaného do evidencie evidenčnú známku psa (ďalej len „známka“). Známka je neprenosná na iného psa.
(4) Každú zmenu skutočností a údajov, ktoré sa zapisujú do evidencie, je držiteľ psa povinný do 30 dní od zmeny oznámiť obci, kde je, alebo má byť pes evidovaný.

(5) Odcudzenie, zničenie alebo stratu známky je v zmysle príslušných ustanovení zákona držiteľ psa povinný do 14 dní odvtedy, čo odcudzenie, zničenie alebo stratu známky zistil, oznámiť obci. Obec za úhradu 3,50 eura vydá držiteľovi psa náhradnú známku. 

Čl. 4 

Podrobnosti o vodení psa a zákaz voľného pohybu psov
(1) Voľným pohybom psa je v zmysle príslušných ustanovení zákona pohyb psa bez vôdzky mimo chovného priestoru alebo zariadenia na chov; za voľný pohyb psa sa nepovažuje pohyb zvláštneho psa bez vôdzky mimo chovného priestoru alebo zariadenia na chov, ak je na základe výcviku ovládaný osobou, ktoré ho vedie. Pojem „zvláštny pes“ je vymedzený v § 2 zákona.

(2) Na všetkých verejných a verejne prístupných priestranstvách nachádzajúcich sa v katastri obce, môže v zmysle príslušných ustanovení zákona psa viesť iba osoba, ktorá je fyzicky a psychicky spôsobilá a schopná psa ovládať v každej situácii, pričom je povinná predchádzať tomu, aby pes útočil alebo iným spôsobom ohrozoval človeka alebo zvieratá a zabraňovať vzniku škôd na majetku, prírode a životnom prostredí, ktoré by pes mohol spôsobiť.
(3) V prípade, ak osoba vedie psa na verejných a verejne prístupných priestranstvách nachádzajúcich sa v intraviláne obce, pes musí byť vedený na vôdzke. Vôdzka musí byť bezpečne pripevnená na obojku alebo prsnom postroji psa. Pevnosť vôdzky a jej dĺžka musia byť primerané psovi a situácii tak, aby bolo možné psa ovládať v každej situácii.

(4) V katastrálnom území obce je voľný pohyb psa zakázaný na všetkých verejných a verejne prístupných priestranstvách nachádzajúcich sa v intraviláne obce.

(5) V katastrálnom území obce je zakázaný voľný pohyb psa bez priameho, bezprostredného dozoru osoby, ktorá psa vedie, na všetkých verejných a verejne prístupných priestranstvách nachádzajúcich sa v extraviláne obce.

(6) V prípade, ak osoba vedie psa na verejných a verejne prístupných priestranstvách nachádzajúcich sa v extraviláne obce, pes môže byť vedený bez vôdzky iba osobou a iba za podmienok uvedených v ods. 2. tohto článku.
(7) Všetky náklady na odchyt bez dozoru a voľne sa pohybujúceho psa, ktorý je alebo by mal byť evidovaný v obci znáša jeho majiteľ alebo držiteľ.

Čl. 5 

Zákaz vstupu so psom

(1) Vstup so psom je v obci zakázaný:

a) na detské ihriská, do športového areálu, pokiaľ vlastník, správca, alebo užívateľ nerozhodol inak,

b) do úradných budov, školských, kultúrnych a sociálnych zariadení, obchodov, okrem vodiacich psov v zmysle platných predpisov, pokiaľ vlastník, správca, alebo užívateľ nerozhodol inak,

c) bez vôdzky na miesta, kde sa pohybujú, alebo zhlukujú ľudia,

d) do areálu cintorína,
e) do objektu kostola,

f) do oploteného areálu materskej školy

g) do ostatných miest označených nápisom „Zákaz vstupu so psom“, alebo piktogramom.
Čl. 6 

Znečisťovanie verejných priestranstiev
(1) Ak pes znečistí verejné priestranstvo výkalmi, je ten, kto psa vedie, povinný, v zmysle § 6 ods. 1) zákona, výkaly bezprostredne odstrániť. 

(2) Povinnosť podľa ods. 1 tohto článku sa nevzťahuje na osobu, ktorá psa vedie na verejných a verejne prístupných priestranstvách nachádzajúcich sa v extraviláne obce.
Čl. 7 

Priestupky a pokuty
(1) Priestupky, ktorých sa dopustí držiteľ psa, alebo ten kto psa vedie nesplnením povinností, alebo nerešpektovaním zákazov sú uvedené v § 7 zákona o podmienkach držania psov.
(2) Za priestupok podľa ods. 1a ods. 2 písmeno a) až c) zákona o podmienkach držania psov možno uložiť pokutu do 165,00 eur a za priestupok podľa odseku 2 písm. d) až f) zákona o podmienkach držania psov možno uložiť pokutu do 65,00 eur.
(3) Výnos pokút je príjmom rozpočtu obce okrem výnosu pokút uložených v blokovom konaní orgánmi Policajného zboru, ktorý je príjmom štátneho rozpočtu.
Čl. 8
Účinnosť

(1) Toto všeobecne záväzné nariadenie bolo schválené uznesením Obecného zastupiteľstva č. 5/2016 dňa 6.12.2016 a nadobúda účinnosť 1.1.2017
V Hoste 6.12.2016
Ľuboš Karel
    Starosta

� Napríklad zákon NR SR č. 171/1993 Z.z. o Policajnom zbore v znení neskorších predpisov, zákon č. 4/2001 Z. z. o Zbore väzenskej a justičnej stráže, zákon č. 124/1992 Zb. o Vojenskej polícii, zákon č. 57/1998 Z. z. o Železničnej polícii v znení zákona č. 73/1998 Z.z., zákon SNR č. 564/1991 o obecnej polícii v znení neskorších predpisov, zákon č. 652/2004 Z. z. o orgánoch štátnej správy v colníctve a o zmene a doplnení niektorých zákonov v znení neskorších predpisov, zákon NR SR č. 255/1994 Z.z. o poľnej stráži.





